# data[].attributes.body
... með aðgerðaáætlun

# data[].attributes.attachment_link.readable_text
Tilgangur og áskoranir

Menntastefna Reykjavíkurborgar leggur grunn að framsæknu skóla- og frístundastarfi sem byggir á styrkleikum íslensks samfélags. Um leið er henni ætlað að mæta þeim áskorunum er felast í stöðugum samfélags- og tæknibreytingum sem umbreyta uppeldisaðstæðum barna og hefðbundnum hugmyndum um menntun.

Menntastefnan hvetur okkur til að þróa skóla- og frístundastarf í skapandi lærdómssamfélag sem mætir þörfum 21. aldarinnar. Stefnan hverfist um börnin, þarfir þeirra og velferð í nútíð og framtíð en um leið valdeflingu starfsfólks og aukna fagmennsku í skóla- og frístundastarfi. Það er mikilvægt verkefni að tryggja jöfn tækifæri og aðgang barna að fjölbreyttu námi og starfi sem er í samræmi við áhuga þeirra og hæfileika. Á sama tíma þarf menntun að auka grundvallarþekkingu barna á samfélagi og náttúru og taka mið af niðurstöðum innlendra og erlendra rannsókna á gæðum menntunar.

Leiðarljós - barnið sem virkur þátttakandi

Menntastefnan byggir á grunnstefjum Barnasáttmála Sameinuðu þjóðanna um að menntun barns skuli beinast að því að rækta persónuleika, hæfileika og andlega og líkamlega getu þess. Tilgangurinn er að búa börn undir að lifa ábyrgu lífi í frjálsu samfélagi í anda skilnings, friðar, gagnkvæmrar virðingar, mannréttinda og vinsemdar. Ríkur samhljómur er með mennta- stefnunni, aðalnámskrám leik- og grunnskóla og núgildandi stefnum skóla- og frístundasviðs og Reykjavíkurborgar.

Uppeldi og menntun barna og unglinga er samfélagslegt verkefni og á sér stað bæði með formlegum og óformlegum hætti.

Með því að byggja á menningararfi samfélagsins og árangri á margvíslegum sviðum vísinda, fræða, lista, íþrótta, jafnréttis og forvarna er skapaður frjór jarðvegur fyrir framúrskarandi menntun í skóla- og frístundastarfi. Þar eru virkni barna og lýðræðisleg þátttaka í leik og starfi mikilvæg leiðarljós. Veita þarf börnum viðeigandi stuðning og byggja á styrkleikum þeirra og bakgrunni svo að þau geti haft áhrif á nám sitt, líðan og umhverfi. Stafræn tækni er nýtt í skóla- og frístundastarfi til að auðga menntun og veita börnum fjölbreytt tækifæri til sköpunar og tjáningar. Menntastefnan myndar umgjörð um menntun sem byggir á farsælu skóla- og frístundastarfi í borginni en tekur um leið framtíðinni opnum örmum og veitir nýrri tækni, þekkingu, hugmyndum og fjölbreytileika farveg.

# data[].attributes.attachment_link.title
Menntastefna til 2030 - látum draumana rætast

# data[].attributes.attachment_link.description
Menntastefna Reykjavíkurborgar leggur grunn að framsæknu skóla- og frístundastarfi sem byggir á styrkleikum íslensks samfélags. Um leið er henni ætlað að mæta þeim áskorunum er felast í stöðugum samfélags- og tæknibreytingum sem umbreyta uppeldisaðstæðum barna og hefðbundnum hugmyndum um menntun. Menntastefnan hvetur okkur til að þróa skóla- og frístundastarf í skapandi lærdómssamfélag sem mætir þörfum 21.

# data[].attributes.attachment_link.readable_text
Skólastefna Flóahrepps

Á árinu 2020 var samþykkt ný framtíðarsýn og stefna Flóahrepps sem byggir á heimsmarkmiðum Sameinuðu þjóðanna. Með henni hefur Flóahreppur skilgreint hvaða heimsmarkmið sveitarfélagið ætlar að leggja áherslu á. Í stefnunni eru markmið og leiðir að markmiðum unnin með hliðsjón af undirmarkmiðum heimsmarkmiðanna og þeim áherslum sem sveitarfélagið hefur valið.

Framtíðarsýn Flóahrepps er að vera eftirsóknarvert sveitarfélag til búsetu þar sem atvinnulíf er fjölbreytt og framsækið og innviðir góðir. Sveitarfélagið er heilsueflandi, þjónustumiðað og umhverfisvænt samfélag með góða ímynd. Stefnuáherslur sveitarfélagsins taka mið af framtíðarsýninni og munu þær einnig birtast í öðrum stefnum sveitarfélagsins.

Í kjölfarið var hafist handa við undirbúning að mótun nýrrar skólastefnu í sama anda. Vinna við gerð skólastefnu Flóahrepps hófst á haustmánuðum árið 2020 og var hún samþykkt í sveitarstjórn á haustmánuðum 2021 og gildir hún til ársins 2025. Eva Magnúsdóttir, ráðgjafi og eigandi Podium ehf., leiddi vinnuna ásamt sveitarstjóra og sveitarstjórn.
Skólastefna Flóahrepps 2022-2025 styttri útgáfa Skólastefna Flóahrepps 2022-2025 lengri útgáfa

# data[].attributes.attachment_link.description
Á árinu 2020 var samþykkt ný framtíðarsýn og stefna Flóahrepps sem byggir á heimsmarkmiðum Sameinuðu þjóðanna. Með henni hefur Flóahreppur skilgreint hvaða heimsmarkmið sveitarfélagið ætlar að leggja áherslu á. Í stefnunni eru markmið og leiðir að markmiðum unnin með hliðsjón af undirmarkmiðum heimsmarkmiðanna og þeim áherslum sem sveitarfélagið hefur valið.

# data[].attributes.attachment_link.readable_text
Skólastefna Bolungarvíkur

2020-2025

Í Bolungarvík eru starfandi leikskólinn Glaðheimar, tónlistarskóli Bolungarvíkur og Grunnskóli Bolungarvíkur sem allir eru í göngufæri. Innangengt er á milli grunnskólans og íþróttamiðstöðvarinnar Árbæjar. Í grunnskólanum gefst nemendum á yngsta stigi kostur á lengdri viðveru og samfelldum skóladegi. Félagsmiðstöðin Tópaz er einnig til húsa í grunnskólanum.

Skólastefna Bolungarvíkur var unnin í samráði við starfsfólk, foreldra, nemendur og stjórnendur, einnig gafst öllum íbúum Bolungarvíkur kostur á að hafa áhrif við mótun skólastefnunnar.

Fræðsluyfirvöld í Bolungarvík, sem og aðrir sem komu að gerð skólastefnunnar eru sammála um að setja markið hátt og sýna fram á að metnaðarfullt skólastarf getur dafnað í Bolungarvík. Í kraftmiklu og fjölbreyttu samfélagi sem umvafið er stórbrotinni náttúru eru möguleikarnir óþrjótandi.

Staðan við upphaf skólastefnu

Við upphaf mótunar skólastefnu Bolungarvíkur kom fram í umræðum almennt traust og ánægja með störf skólanna í sveitarfélaginu. Því var lagt upp með að leggja áherslu á sérstöðu skólanna og einblína á gæðaskólastarf út frá fjölbreyttum þáttum starfsins. Á innleiðingartímabilinu verður áhersla á að koma upp ólíkum leiðum til að leggja mat á gæði skólastarfs og fjölbreytt námsmat, en um leið draga fram og halda því við, sem vel er gert.

Að lokinni innleiðingu verði þátttakendur í skólasamfélaginu meðvitaðir um hvernig greina megi gæði náms og átti sig á góðu skipulagi og framkvæmd kennslu. Einnig hvernig fagleg forysta og stjórnun skólastarfs er háttað í sveitafélaginu.

Leiðarstef

Með samvinnu og óbilandi trú á hvert öðru getum við breytt heiminum, framtíðin er okkar

Framtíðarsýn

Markmið með skýrri framtíðarsýn er að fá samfélagið í heild til að slá skjaldborg um skólastarf í Bolungarvík. Framsækið skólastarf þarf stuðning allra. Með fagmennsku, samvinnu og víðsýni er hægt að koma til móts við ólíkar þarfir þeirra sem að skólasamfélaginu standa. Framfarir og árangur í skólastarfi næst með þátttöku allra.

Samfélagslegar breytingar eru örari en breytingar á skólastarfi. Skýrri framtíðarsýn er ætlað að tryggja stöðuga endurskoðun og umbætur á skólastarfi. Skólastarf á að undirbúa börn fyrir framtíðina. Með markvissri faglegri endurskoðun er hægt að tryggja að skólastarfið staðni ekki í viðjum vanans. Öflugt skólastarf er einn af megin hornsteinum samfélagsins og stöðug skólaþróun er nauðsynleg til að halda í við síbreytilega tíma.

Í Bolungarvík er fjölbreytileika fagnað og nemendur hafa jafnt aðgengi að skapandi skólastarfi sem tekur mið af áhuga þeirra og fyrri þekkingu. Námið byggir á fagmennsku sem kann að meta leik, sköpun, áhuga og löngun nemenda til að prófa sig áfram. Í öruggu og hvetjandi námsumhverfi sem er í senn, traust, faglegt og framsækið hafa nemendur svigrúm til að vaxa og dafna á eigin forsendum. Markmiðið er að allir nemendur öðlist sjálfstraust til þess að takast á við síbreytileg og krefjandi verkefni í daglegu lífi og hafi þor til að leggja sitt af mörkum sem virkir þjóðfélagsþegnar í lýðræðissamfélagi.

Hlutverk

Hlutverk sveitarfélagsins gagnvart skólastarfi í Bolungarvík er að stuðla að alhliða þroska og velferð allra barna í sveitarfélaginu og tryggja að farið sé að lögum og reglugerðum í samvinnu við heimilin. Mikilvægt er að öll börn öðlist jafnan rétt til náms og með skólagöngu sé tryggt að börn eigi möguleika á að feta menntaveginn á eigin forsendum.

Til þess að möguleikar skólastarfs í Bolungarvík séu sem bestir þarf sveitarfélagið að styðja við starfsþróun starfsfólks, tryggja stöðuleika í sérfræðiþjónustu og góða aðstöðu til náms og kennslu. Einnig er mikilvægt að sveitfélagið styðji við og auðveldi samvinnu og samskipti skólanna við atvinnulíf og stofnanir nær og fjær.

Með því að sveitarfélagið setji markið hátt og styðji við framkvæmd framúrskarandi skólastarfs er sveitarfélagið ekki bara að sinna lögbundnu hlutverki heldur að gera kröfur um fagmennsku, víðsýni, samvinnu og árangur.

Fagmennska í uppeldisstarfi þar sem náms- og kennslufræðilegt skólastarf byggir á lögum og reglugerðum en á sama tíma á nýjustu menntarannsóknum. Áhersla á gæðastarf og stöðugar umbætur í skólastarfi sem hafa augljósan tilgang og verði öðrum fyrirmynd.

Víðsýni og gæfa til þess að sjá fjársjóðinn sem felst í fjölbreytileikanum, draga fram sérkenni samfélagsins og hjálpast að við að skilja heiminn með augum hvers annars. Þörfum allra sé mætt og fundnar leiðir til þess að allir hafi aðgang að námi við hæfi og áskorunum sem jafna tækifæri nemenda.

Samvinna er augljós og sjálfsögð, á milli stofnana, atvinnulífs og skóla. Tilgangurinn er að læra af hvert öðru og nýta tækifærin í umhverfi skólanna til að auðga starfið með börnunum. Þarfir einstaklinganna hafðar að leiðarljósi.

Árangur í námi og áhersla á framfarir. Samvinna við foreldra og lýðræðisleg aðkoma nemenda að skólastarfinu eykur árangur.

Innleiðing

Innleiðing skólastefnu Bolungarvíkur er bundin í 3 ára aðgerðaáætlun. Hver skóli vinnur sína áætlun út frá stefnu sveitarfélagsins. Skólarnir setja sér gæðaviðmið um starfsemi skólanna og gæta þess að áherslur sveitarfélagins og menntastefnu ríkisins birtist í starfsháttum þeirra. Reglubundið innra mat og stöðugar umbætur tryggja að skólasamfélagið allt geti fylgst með og stutt við hvernig gengur að uppfylla kröfur um gæða skólastarf.
Samþykkt 03. júní 2020

# data[].attributes.attachment_link.description
Í Bolungarvík eru starfandi leikskólinn Glaðheimar, tónlistarskóli Bolungarvíkur og Grunnskóli Bolungarvíkur sem allir eru í göngufæri. Innangengt er á milli grunnskólans og íþróttamiðstöðvarinnar Árbæjar. Í grunnskólanum gefst nemendum á yngsta stigi kostur á lengdri viðveru og samfelldum skóladegi. Félagsmiðstöðin Tópaz er einnig til húsa í grunnskólanum.

# data[].attributes.attachment_link.readable_text
Menntastefna Kópavogsbæjar 2021-2030

Menntastefna Kópavogsbæjar 2021-2030 byggir á heildarstefnu Kópavogsbæjar til 2030 sem samanstendur af hlutverki, framtíðarsýn, gildum og yfirmarkmiðum sem eru fengin úr Heimsmarkmiðum Sameinuðu þjóðanna um sjálfbæra þróun. Starfsfólk menntasviðs vinnur eftir gildum Kópavogsbæjar sem eru: UMHYGGJA - FRAMSÆKNI - VIRÐING - HEIÐARLEIKI

Um menntastefnu Kópavogsbæjar Menntastefna Kópavogsbæjar var unnin í víðtæku samráði kjörinna fulltrúa, nefnda og ráða, stjórnenda og starfsmanna menntasviðs, foreldra, barna og ungmenna, og annarra hagaðila. Frá hausti 2019 og til vors 2020 voru skipulagðir fjöldi funda í stofnunum menntasviðs til kortlagningar og greiningar á áherslum. Verkefnastjóri stefnumótunar menntasviðs sat fjölda þessara funda og um 85% stofnana skilaði gögnum inn í vinnu við stefnumótun. Einnig voru skipulagðir vinnufundir stefnumótunar með nefndum menntasviðs, menntaráði, leikskólanefnd og íþróttaráði. Hlé var gert á vinnunni vegna Covid-19 til vors 2021 þegar vinna við lokadrög stefnumótunar hófst að nýju. Skipulagðir voru vinnufundir með nefndum og ráðum, stjórnendum stofnana menntasviðs og starfsmönnum skrifstofu sviðsins. Jafnframt var boðið til fjarfundar fyrir fulltrúa foreldra í skólaráðum og stjórnum foreldrafélaga og 4. júní 2021 var opnað fyrir samráðsgátt menntastefnu á heimasíðu Kópavogsbæjar þar sem óskað var eftir ábendingum frá samfélaginu við fyrstu drög að menntastefnu Kópavogsbæjar.

Stefnan var samþykkt á fundi bæjarstjórnar þann 12.10.2021.

Framkvæmd og ábyrgð

Menntaráð Kópavogsbæjar ber ábyrgð á mótun menntastefnu, eftirliti með framkvæmd og reglubundinni endurskoðun. Sviðsstjóri ber ábyrgð á framkvæmd hennar í samstarfi við stjórnendur og annað starfsfólk menntasviðs. Aðgerðaáætlun, sem er ætlað að styðja við framkvæmd stefnunnar, er unnin til eins árs í senn. Gæðamarkmið eru sett ár hvert og skulu þau m.a. nýtast sem smærri skref til að fylgja eftir aðgerðaráætlun. Stefnan og aðgerðaáætlun eru endurskoðaðar reglulega.
Menntastefna hefur til hliðsjónar aðrar stefnur, samþykktir og áætlanir Kópavogsbæjar svo sem: Bæjarmálasamþykkt, gæðastefnu, Barnasáttmála Sþ, lýðheilsustefnu, jafnréttis- og mannréttindaáætlun, persónuverndarsamþykkt, aðalskipulag, innkaupastefnu, og menningarstefnu.

Tilgangur

Menntasvið annast framkvæmd menntunar í Kópavogi. Undir sviðið fellur starfsemi leik- og grunnskóla, tónlistarskóla, frístundastarf og íþróttastarf. Hlutverk sviðsins er að vinna að menntun, velferð, forvörnum og heilbrigði barna og íbúa á ólíku aldursbili og tryggja þeim hvetjandi, skapandi og nærandi umhverfi til náms, óháð því hvort það fer fram í skóla eða í gegnum frístunda- og íþróttastarf. Menntun í Kópavogi byggir á stefnu stjórnvalda um Menntun fyrir alla, Barnasáttmála Sameinuðu þjóðanna og Heimsmarkmiðum Sameinuðu þjóðanna í heildarstefnu Kópavogsbæjar. Áhersla er lögð á að hlustað sé á raddir barna og ungmenna og þau hvött til áhrifa og ábyrgðar. Markvisst er unnið að því að skapa umhverfi menntunar sem gerir börnum og ungmennum kleift að rækta hæfileika sína og styrkleika, menntun sem stuðlar að andlegu, félagslegu og líkamlegu heilbrigði, og menntun sem byggir á áherslum sjálfbærrar þróunar.

Stefnan er sameiginleg sýn um framtíðaráherslur í menntun og frístundastarfi í Kópavogi. Henni er ætlað að draga fram þá hæfni sem börn og íbúar á ólíkum aldurstigum geta öðlast í gegnum jafnt formlegt sem óformlegt nám. Hún tekur einnig til þess hvers konar þjónustu og stuðning bæjarfélagið vill veita börnum, ungmennum og öðrum íbúum til að stuðla að því að einstaklingarnir fái notið styrkleika sinna og geti tekið þátt í leik og námi á eigin forsendum. Stefnan tekur einnig til þess hvers konar aðstæður bæjarfélagið vill skapa starfsfólki til að stuðla að framsæknu og faglegu mennta- og frístundastarfi. Þannig skapar hún skýran ramma um megináherslur í málaflokknum, lýsir forgangsröðun mikilvægustu verkefna til að sviðið nái markmiðum sínum og leiðum til að ná þeim.

Efnisinnihald

Menntastefna byggir á fimm stefnuáherslum. Í hverri stefnuáherslu eru tilgreind meginmarkmið sem eru útfærð sem mælanleg markmið með mælikvörðum í aðgerðum í árlegri aðgerðaáætlun.

# data[].attributes.attachment_link.description
Menntastefna Kópavogsbæjar 2021-2030 byggir á heildarstefnu Kópavogsbæjar til 2030 sem samanstendur af hlutverki, framtíðarsýn, gildum og yfirmarkmiðum sem eru fengin úr Heimsmarkmiðum Sameinuðu þjóðanna um sjálfbæra þróun. Starfsfólk menntasviðs vinnur eftir gildum Kópavogsbæjar sem eru: UMHYGGJA - FRAMSÆKNI - VIRÐING - HEIÐARLEIKI Um menntastefnu Kópavogsbæjar Menntastefna Kópavogsbæjar var unnin í víðtæku samráði kjörinna fulltrúa, nefnda og ráða, stjórnenda og starfsmanna menntasviðs, foreldra, barna og ungmenna, og annarra hagaðila.

# data[].attributes.attachment_link.readable_text
Við mótun menntastefnu Akureyrarbæjar voru nemendur, kennarar, foreldrar, skólastjórnendur, sveitarstjórnarmenn, fulltrúar atvinnulífsins og sérfræðingar kallaðir til samráðs.

Í máli allra þessara aðila var áherslan á að hlusta bæri á raddir barna og koma til móts við einstaklingsbundnar þarfir þeirra. Öll börn skulu eiga kost á gæðastarfi og vönduðum starfsháttum í frístund, leikskólum, grunnskólum og tónlistarskóla sveitarfélagsins. Einnig kom fram mikilvægi þess að nemendur fái hvatningu og stuðning til að taka farsælar ákvarðanir um eigið líf og öðlast hæfni til að standa jafnfætis öðrum börnum í heiminum.
Með þeim hætti verði þau búin undir að lifa og starfa í samfélagi með víðtæk alþjóðleg tengsl með virðingu fyrir sjálfum sér og öðrum sem og heiminum í kringum sig með sjálfbærni að leiðarljósi.

# data[].attributes.attachment_link.description
Við mótun menntastefnu Akureyrarbæjar voru nemendur, kennarar, foreldrar, skólastjórnendur, sveitarstjórnarmenn, fulltrúar atvinnulífsins og sérfræðingar kallaðir til samráðs. Í máli allra þessara aðila var áherslan á að hlusta bæri á raddir barna og koma til móts við einstaklingsbundnar þarfir þeirra. Öll börn skulu eiga kost á gæðastarfi og vönduðum starfsháttum í frístund, leikskólum, grunnskólum og tónlistarskóla sveitarfélagsins.

# data[].attributes.attachment_link.description
2022- 2025 Gæðahandbók og innleiðingaráætlun

# data[].attributes.attachment_link.readable_text
Menntastefnu Reykjanesbæjar, Með opnum hug og gleði í hjarta, er ætlað að veita leiðsögn og innblástur öllum þeim sem koma að starfi með börnum og ungmennum í sveitarfélaginu. Áttaviti sem vísar veginn og leiðbeinir um það hvernig nám, leikur, listir og íþróttir fléttast saman og stuðlar að því að börn og ungmenni öðlist góða alhliða menntun, þeim líði vel og séu virkir þátttakendur í fjölbreyttu samfélagi.

Myndband Bæklingur
Video (english) Wideo (polish)

Meginmarkmið

Meginmarkmið menntastefnunnar er að skapa öllum börnum og ungmennum í Reykjanesbæ öruggt og hvetjandi umhverfi þannig að þeim líði vel, þau hafi tækifæri til að rækta hæfileika sína og blómstra með opnum hug og gleði í hjarta.

Leiðarljós

Menntastefnan byggir á þremur leiðarljósum sem eiga að einkenna allt starf með börnum og ungmennum í sveitarfélaginu. Þau varða leiðina að farsæld barna þar sem allir sem koma að menntun og uppeldi eru mikilvægir þátttakendur.

Börnin mikilvægust

Öll börn hafa rétt til einkalífs, frjálsrar hugsunar og tjáningar. Því er mikilvægt að skapa umhverfi sem einkennist af trausti og virðingu svo hvert og eitt hafi svigrúm til að taka virkan þátt, vera það sjálft og tjá sig frjálslega um málefni sem hafa áhrif á líf þeirra. Allar ákvarðanir sem varða börn og ungmenni eiga að vera teknar með hagsmuni þeirra að leiðarljósi.

Allt starf með börnum og ungmönnum á að snúast um að auka farsæld þeirra og skapa aðstæður þar sem þau fá tækifæri til að vaxa og þroskast í öruggu og hvetjandi umhverfi. Í skóla, íþrótta- og tómstundastarfi er lögð áhersla á að leiðbeina sérhverju barni og styðja svo það uppgötvi styrkleika sína, efli færni, öðlist jákvæða sýn á lífið og viðhafi heilbrigðan lífsstíl þannig að það sé sem best í stakk búið til að takast á við þær áskoranir sem mæta því hverju sinni.

Menntun á að hjálpa börnum og ungmennum að rækta sjálfsmynd sína, hæfileika og færni. Auk þess á hún að kenna þeim að þekkja réttindi sín og virða réttindi annarra, menningu þeirra og fjölbreytileika, lifa í sátt og samlyndi og umgangast náttúruna af virðingu.

Kraftur fjölbreytileikans

Ein af grunnþörfum hverrar manneskju er að tilheyra. Til að ýta undir virka þátttöku og hlúa að heilbrigðri sjálfsmynd er mikilvægt að skapa börnum og ungmennum umhverfi þar sem styrkleikar þeirra fá að njóta sín. Til að skapa slíkt umhverfi þarf fagfólk að koma auga á þær auðlindir sem börn bera með sér, reynslu þeirra, þekkingu og áhuga á sama tíma og það ígrundar á gagnrýninn hátt starfshætti sína og viðhorf.

Virðing fyrir ólíkum skoðunum, menningu og fjölbreytileika endurspeglast í starfi með börnum og ungmennum og birtist í ólíku, skipulagi og starfsháttum allra sem sinna menntun og uppeldi. Í slíku umhverfi fá börn og ungmenni tækifæri til að tjá sig, koma skoðunum sínum á framfæri og sýna hug sinn í verki. Þannig verða börn og ungmenni virkir þátttakendur í mótun þess samfélags sem þau tilheyra.

Faglegt menntasamfélag

Í árangursríku menntasamfélagi eru allir mikilvægir. Þar ríkir menning sem hvetur og viðheldur stöðugri endurnýjun og framþróun meðal allra þeirra sem koma að menntun og uppeldi í þeim sameiginlega tilgangi að styrkja og efla börnin.

Í virku menntasamfélagi vinnum við saman, styðjum hvert annað og leitum sameiginlegra leiða til að greina áherslur okkar og starfshætti og innleiða nýja sem stuðla að aukinni hæfni og bættum árangri.

Í styðjandi umhverfi gefst okkur tækifæri til að þróa þekkingu, viðhorf, gildi og reynslu á jákvæðan hátt með það fyrir augum að efla fagmennsku í starfi með börnum og ungmennum. Þannig má auka gæði náms, kennslu og þjálfunar til að ná sífellt betri árangri í samræmi við breyttar áherslur á hverjum tíma.

Stefnuáherslur

Menntastefnan byggir á fimm megin áherslum sem eiga að ná yfir þá eiginleika og hæfni sem við viljum þroska og efla hjá börnum og ungmennum í leik og starfi. Þeim er ætlað að stuðla að því að börnunum okkar líði vel og þau njóti gæða menntunar til að takast á við áskoranir í nútíð og framtíð.

Mér líður vel

Vellíðan er grundvöllur þess að börnum farnist vel, þau séu virk, tileinki sér nám og öðlist hæfni sjálfum sér og öðrum til heilla.

Að þekkja tilfinningar sínar og innri hvata er mikilvægt hverjum einstaklingi og á þeirri vegferð þarf að vera svigrúm fyrir bæði mistök og sigra. Umhverfi sem einkennist af jákvæðri athygli, virkri hlustun og hvatningu skapar jarðveg fyrir börn og ungmenni að blómstra sem einstaklingar og hugrekki til að vera þau sjálf. Sterk sjálfsmynd hefur ekki aðeins áhrif á vellíðan heldur er hún ein sterkasta forvörnin gegn áhættuhegðun.

Heilbrigðir lífshættir stuðla jafnframt að vellíðan barna. Heilsueflandi áherslur sem ná yfir holla næringu, hreyfingu og hvíld eru mikilvægar ásamt öðrum þáttum sem styðja við líkamlega, andlega og félagslega heilsu.

Gleðin þarf að vera ríkjandi í umhverfi barna svo upplifun þeirra verði í senn gefandi og skemmtileg. Að læra í gegnum leik er grunnur að þroskaferli sérhvers barns en leikurinn færir jafnframt ótal tækifæri til að upplifa gleði og efla um leið sköpunarhæfni og stuðla að vellíðan.

Allir með

Mannleg tengsl og samskipti við ólíka aðila fylgja okkur alla ævi. Ánægjuleg og árangursrík samskipti efla jákvæð tengsl og veita okkur gleði.

Félagsfærni er mikilvæg undirstaða góðra samskipta, vináttu og skilnings á öðrum. Hún hjálpar börnum og ungmennum að tjá skoðanir sínar, setja sig í spor annarra og koma fram af virðingu. Góð félagsfærni eykur aðlögunarhæfni og er forvörn gegn þáttum eins og einmannaleika og vanlíðan. Félagsfærni þroskast í samskiptum við aðra og eflist í aðstæðum sem einkennast af lýðræðislegri þátttöku, vinsemd og skilningi.

Samvinna í minni eða stærri hópum þar sem allir hafa hlutverk og bera ábyrgð á sínu framlagi eflir jafnframt félagslegan þroska. Þjálfun í að vinna með öðrum að sameiginlegu markmiði styrkir eiginleikann að taka tillit til annarra, skiptast á skoðunum og taka sameiginlegar ákvarðanir.

Opnum hugann

Læsi er samheiti yfir marga færniþætti og endurspeglar hæfni til að skynja og skilja samfélagið og umhverfið á gagnrýninn hátt. Læsi er grundvöllur þess að afla sér þekkingar sem eykur víðsýni og þroskar gagnrýna hugsun, ýtir undir valdeflingu, virkni og lýðræðislega þátttöku.

Fjölbreytt miðlun efnis þroskar sjálfsstætt gildismat barna og hæfnina til að setja ólík sjónarhorn í samhengi. Gagnrýnin hugsun reiðir sig ekki einungis á bein rök né alhæfingar heldur sameinar skoðanir, skilning og tilfinningar með heilbrigðum hætti.

Mikilvægt er að börn og ungmenni fái tækifæri til að vinna með ólík tjáningarform við miðlun og frelsi til að beita orðum eða hvers konar táknum í sína þágu og samfélagsins alls. Sá sem hefur tækifæri til tjáningar með fjölbreyttum leiðum eykur möguleika sína á að hugsa lengra og stærra.

Sköpunargleði

Sköpun er meðfæddur eiginleiki sem á rætur í eðlislægri forvitni og athafnaþrá. Til að sá eiginleiki fái notið sín þarf að búa börnum og ungmennum umhverfi sem ýtir undir það að þau nýti og njóti sköpunarhæfni sinnar.

Sköpun á að vera órjúfanlegur þáttur í öllu starfi með börnum og ungmennum og birtast í fjölbreyttu samhengi, skipulagi og starfsháttum allra sem sinna menntun og uppeldi. Í skapandi og nærandi jarðvegi blómstrar nýsköpun, frumkvæði og frjó hugsun.

Með því að veita börnum tækifæri til sköpunar sem byggir á forvitni, ímyndunarafli, áhuga, leit og leik öðlast þau aukna sjálfsþekkingu, hæfni og áræðni til að hafa áhrif á heiminn í kringum sig.

Við og jörðin

Formleg og óformleg menntun til sjálfbærni með áherslu á mannréttindi, frelsi og jöfnuð eykur þekkingu og færni til að bregðast við áskorunum nútímans og framtíðarinnar á valdeflandi og skapandi hátt.

Mikilvægt er að stuðla að aukinni meðvitund um þá staðreynd að við eigum aðeins eina jörð og með aðgerðum í nærumhverfinu höfum við áhrif á lífskjör og aðstæður fólks annars staðar á jörðinni.

Með því að veita börnum tækifæri til að velta fyrir sér eigin gildum og viðhorfum og skoða á gagnrýninn hátt samspil náttúru og mannlífs munu þau finna nýjar leiðir sem leiða til aukinnar farsældar og sjálfbærs samfélags.

Umfang og ábyrgð

Menntastefna Reykjanesbæjar sem gildir til ársins 2030 tekur mið af grunnstefnu Reykjanesbæjar sem ber heitið Í krafti fjölbreytileikans og stefnuáherslu hennar Börnin mikilvægust ásamt Barnasáttmála og Heimsmarkmiðum Sameinuðu þjóðanna. Menntastefna fyrir Ísland til 2030 er einnig höfð til hliðsjónar sem og gildandi aðalnámskrár leik-, grunn- og framhaldsskóla.

Fjölskipaður stýrihópur hagaðila kom að mótun menntastefnunnar. Kannanir voru lagðar fyrir börn, ungmenni og fullorðna með það fyrir augum að draga fram áherslur og forgangsatriði. Auk þess voru haldin rýnisamtöl við börn á ólíkum aldri.

Innleiðing stefnunnar hefst haustið 2021 þar sem hver stofnun innan fræðslusviðs gerir sína eigin aðgerðaáætlun sem byggir á stefnunni til þriggja ára í senn, en tekur um leið mið af aðstæðum á hverjum stað. Menntastefna Reykjanesbæjar er á ábyrgð sviðsstjóra fræðslusviðs og er gert ráð fyrir að hún sé endurskoðuð að minnsta kosti einu sinni á gildistíma hennar.

# data[].attributes.attachment_link.description
Menntastefnu Reykjanesbæjar, Með opnum hug og gleði í hjarta, er ætlað að veita leiðsögn og innblástur öllum þeim sem koma að starfi með börnum og ungmennum í sveitarfélaginu. Áttaviti sem vísar veginn og leiðbeinir um það hvernig nám, leikur, listir og íþróttir fléttast saman og stuðlar að því að börn og ungmenni öðlist góða alhliða menntun, þeim líði vel og séu virkir þátttakendur í fjölbreyttu samfélagi.

# data[].attributes.attachment_link.description
Leið­ar­ljós mennta­stefnu Mos­fells­bæj­ar er að skóla- og frí­stund­a­starf­ið sé í fremstu röð og þar fái all­ir not­ið sín. Unn­ið er að vel­ferð og vexti allra hag­að­ila með já­kvæð­um sam­skipt­um, vald­efl­ingu, sveigj­an­leika og upp­lýs­ing­um um starf­ið.